Lámhach pholaiteoirí Minnesota 2025

Ar an 14 Meitheamh 2025,  mharaigh Vance Boelter, tréadaí agus iar-shaighdiúir tuarastail, Seanadóir de chuid na nDaonlathach i Stát Minnesota agus a fear céile. Dhá lá níos déanaí, bhí Boelter cúisithe i mbeirt a mharú agus in iarracht beirt eile a mharú.
clé|mion|294x294px|An Seanadóir Stáit Melissa Hortmann
clé|mion|356x356px|Vance Boelter
 Imeachtaí 
I bhfad amach ar an eite dheis, bhí baint ag Boelter (tréadaí soiscéalach agus 57 bliain d'aois ag an am) le hinstitiúidí craobhscaoileadh creidimh. Saighdiúir tuarastail a bhí ann a chaith seal i nGaza agus san Afraic.

Ar an 14 Meitheamh, d'fhág Boelter feithicil a bhí cosúil le feithicil póilíní os comhair tigh Hoffman, John Hoffman, Seanadóir de chuid na nDaonlathach i Stát Minnesota. Bhí liosta sa gcarr ag fear an ghunna de pholaiteoirí, Hoffman san áireamh. Chomh maith leis sin bhí 3 raidhfil AK-47 agus gunna láimhe aige.

Chuir Boelter 9 bpiléar i John Hoffman, agus 8 bpiléar ina bhean chéile, Yvette Hoffman (míorúilt a bhí ann gur tháinig siad slán;  gortaithe go dona, tháinig biseach orthu ar ball). 

Tamall níos déanaí, cúpla míle ó láthair an chéad ionsaí, mharaigh sé Melissa Hortmann, Seanadóir eile de chuid na nDaonlathach i Stát Minnesota agus a fear céile Mark Hortmann i mbruachbhaile Brooklyn Park i Minneapolis. Mharaigh sé madra an teaghlaigh chomh maith.

Bhíothas sa tóir ar Vance Boelter ar feadh dhá lá; rugadh air faoi dheireadh i bhfolach i gcoill. Cúisíodh é as beirt a dhúnmharú agus as iarracht a dhéanamh beirt eile a dhúnmharú. Cúisíodh é i ndúnmharú Melissa Hortmann agus i ndúnmharú a fir céile Mark Hortmann. Bhí sé cúisithe freisin i lámhach John Hoffman, agus a bhean chéile Yvette Hoffman.

Dúirt Gobharnóir an Stáit Tim Walz (Daonlathach) gur "dearcadh polaitiúil ba chionsiocair" leis an marú agus leis an iarracht ar mharú.

 Féach freisin 

 Tim Walz

 Tagairtí 

Catagóir:2025
Catagóir:Minnesota
Catagóir:Dara téarma Donald Trump
Catagóir:Eachtraí lámhaigh